PATVIRTINTA

Kauno Suzuki progimnazijos

Direktorės 2021 m. ................... d.

Įsakymu Nr. V-

**KAUNO SUZUKI PROGIMNAZIJOS**

**2021-2022, 2022 -2023 M. M. UGDYMO PLANAS**

**2021–2022, 2022 -2023 MOKSLO METŲ**

**KAUNO SUZUKI PROGIMNAZIJOS**

**UGDYMO PLANAS**

**I SKYRIUS**

**BENDROSIOS NUOSTATOS**

1. 2021-2022 ir 2022-2023 mokslo metų ugdymo planas reglamentuoja priešmokyklinio, pradinio, pagrindinio ugdymo programų, specialiojo ugdymo programų ir neformaliojo vaikų švietimo programų įgyvendinimą progimnazijoje. Ugdymo planas sudaromas vadovaujantis 2021-2022 ir 2022-2023 mokslo metų pradinio ir pagrindinio ugdymo programų bendraisiais ugdymo planais ir kitais teisės aktais, rengiamas dvejiems metams.

2. Bendrojo ugdymo plano tikslas – apibrėžti ugdymo programos vykdymo reikalavimus progimnazijos ugdymo turiniui formuoti ir ugdymo procesui organizuoti mokykloje, kuriais vadovaudamasi mokykla, atsižvelgdama į bendruomenės poreikius, planuoja ir organizuoja ugdymą, sudarydama lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

3. Bendrojo ugdymo plano uždaviniai:

3.1. pateikti gaires ugdymo turiniui kurti ir įgyvendinti progimnazijoje;

3.2. nustatyti pamokų skaičių, skirtą pradinio ir pagrindinio ugdymo programoms įgyvendinti ir mokinių mokymosi poreikiams tenkinti.

3.3. kurti palankias edukacines aplinkas, įgalinančias ugdymo plano įgyvendinimą.

4. Progimnazijos ugdymo turinys įgyvendinamas vadovaujantis Pradinio ir pagrindinio ugdymo programų aprašu patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, (toliau – Pagrindinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Suzuki talentų ugdymo Lietuvoje koncepcija, patvirtinta Lietuvos Respublikos švietimo ir mokslo ministro 2005 m. birželio 17 d. įsakymu Nr. ISAK-1128, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu ir 2021 m gegužės 3d. įsakymu Nr. V-688 2021–2022 IR 2022–2023 m.m. pradinio, pagrindinio ir vidurinio ugdymo program bendrieji ugdymo planai.

5. Bendrajame ugdymo plane vartojamos sąvokos:

5.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių;

5.2. **Laikinoji** **grupė**– mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

5.3. **Progimnazijos ugdymo planas** – progimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;

5.4.**Pamoka**– pagrindinė nustatytos trukmės nepertraukiamo mokymosi organizavimo forma;

5.5.**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias;

5.6. kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

6. Progimnazijos įgyvendinamoms ugdymo programoms vykdyti parengtas Progimnazijos ugdymo planas dvejiems metams.

**II SKYRIUS**

**PIRMASIS SKIRSNIS**

**MOKSLO METŲ TRUKMĖ**

7. 2021–2022, 2022 -2023 mokslo metai ir ugdymo procesas prasideda 2021 m. rugsėjo 1 d., mokslo metai baigiasi 2022 m. birželio 22 d. Ugdymo proceso trukmė : PUG – 160 ugdymo dienos, 1-4 klasėse -175 ugdymo dienos, 5-8 klasėse – 185 ugdymo dienos.

Progimnazija, įgyvendindama priešmokyklinio, pradinio ir pagrindinio ugdymo programas, ugdymo procesą skirsto pusmečiais ( 2021 m. birželio 8 d. direktorės įsakymu V-41).

|  |
| --- |
| 2021-2022 m. m. |
| Klasės | I pusmetis (nuo – iki) | II pusmetis (nuo – iki) |
| Priešmokyklinis ugdymas | 2021-09-01 – 2022-01-21 | 2022-01-24 – 2022-06-09 |
| 1-4 klasės  | 2021-09-01 – 2022-01-21 | 2022-01-24 – 2022-06-09 |
| 5-8 klasės | 2021-09-01 – 2022-01-21 | 2022-01-24 – 2022-06-23 |

|  |
| --- |
| 2022-2023 m. m. |
| Klasės | I pusmetis (nuo – iki) | II pusmetis (nuo – iki) |
| Priešmokyklinis ugdymas | 2022-09-01 – 2023-01-20 | 2023-01-23 – 2023-06-08 |
| 1-4 klasės  | 2022-09-01 – 2023-01-20 | 2023-01-23 – 2023-06-08 |
| 5-8 klasės | 2022-09-01 – 2023-01-20 | 2023-01-23 – 2023-06-22 |

8. Ugdymo procese mokiniams skiriamos rudens, žiemos (Kalėdų), pavasario (Velykų) atostogos. Į atostogų trukmę neįskaičiuojamos švenčių ir poilsio dienos.

9.Mokinių atostogos :

2021–2022 mokslo metais

|  |  |
| --- | --- |
| Rudens | 2021-11-03 – 2021-11-05 |
| Žiemos (Kalėdų) | 2021-12-27 – 2022-01-07 |
| Žiemos | 2022-02-14 – 2022-02-18 |
| Pavasario (Velykų) | 2022-04-19 – 2022-04-22 |

2022 – 2023 mokslo metais

|  |  |
| --- | --- |
| Rudens | 2022-10-31 – 2022-11-04 |
| Žiemos (Kalėdų) | 2022-12-27 – 2023-01-06 |
| Žiemos | 2023-02-13 – 2023-02-17 |
| Pavasario (Velykų) | 2023-04-11 – 2023-04-14 |

10. Ugdymo procesas baigiasi:

2021-2022 mokslo metais

PUG - 2022 m. Gegužės 19 d.

1-4 klasių mokiniams -2022 m. birželio 9 d.

5-8 klasių mokiniams -2022 m. birželio 23 d

2022 – 2023 mokslo metais

PUG - 2023 m. Gegužės 20d.

1-4 klasių mokiniams -2023 m. birželio 8 d.

5-8 klasių mokiniams -2023 m. birželio 22 d

11. Ugdymo proceso trukmė

PUG – 32 savaitės (160 ugdymo dienų, išdėstant jas mokslo metų laikotarpyje pagal progimnazijos priimtus susitarimus).

1-4 klasių mokiniams – 35 savaitės (175 ugdymo dienos).

5-8 klasių mokiniams – 37 savaitės (185 ugdymo dienos).

12. Oro temperatūrai esant 20 laipsnių šalčio ar žemesnei, mokiniai į mokyklą gali nevykti 1-5 klasių mokiniai, o esant 25 laipsniams šalčio ir žemesnei temperatūrai - 6-8 klasių mokiniai. Šios dienos įskaičiuojamos į ugdymo dienų skaičių. Ugdymo procesas atvykusiems į progimnaziją mokiniams vykdomas. Šiltuoju metų laikotarpiu, temperatūrai mokymosi patalpose viršijus Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), reikalavimus, ugdymo procesas gali būti koreguojamas ir organizuojamas kitose erdvėse. Mokiniams, neatvykusiems į progimnaziją, mokymuisi reikalinga informacija skelbiama progimnazijos elektroniniame dienyne.

13. Lietuvos Respublikos teritorijoje paskelbus karantiną ugdymo procesas organizuojamas nuotoliniu būdu vadovaujantis Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V – 1006 „Mokymo nuotoliniu ugdymo proceso organizavimo būdu kriterijų aprašu“ ir Kauno Suzuki progimnazijos Ugdymo organizavimo nuotoliniu būdu tvarkos aprašu, patvirtintu direktorės įsakymu 2021 m. rugpjūčio 26 d. Nr. V- 45.

14. Mokyklos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Sprendimus dėl ugdymo proceso koregavimo, įskaičiavimo / neįskaičiavimo į ugdymo dienų skaičių derina su Mokyklos taryba, valstybinės mokyklos (biudžetinės įstaigos) savininko teises ir pareigas įgyvendinančia institucija.

**ANTRAS SKIRSNIS**

**PROGIMNAZIJOS UGDYMO PLANO RENGIMAS**

15. Rengiant Progimnazijos ugdymo planą:

15.1. Ugdymo planą rengia 2021 m. gegužės 28 d. mokyklos direktorės įsakymu Nr. V-38 sudaryta darbo grupė. Darbo grupės pirmininkė – direktorės pavaduotoja ugdymui Dalia Lingienė, darbo grupės nariai – direktorės pavaduotoja ugdymui Daiva Malažinskienė, psichologė Raimonda Strazdienė, metodinės tarybos pirmininkė Vilma Lynienė, pradinių klasių mokytoja metodininkė Odeta Virpšienė, mokyklos tarybos pirmininkė Asta Blandė;

 15.2. Progimnazija, rengdama ugdymo planą, remiasi švietimo stebėsenos, nacionalinių mokinių pasiekimų tyrimų, organizuojamų NEC, duomenimis ir rekomendacijomis, mokinių pasiekimų ir pažangos vertinimo informacija, mokyklos įsivertinimo ir išorės vertinimo duomenimis, Kauno m. aukštųjų mokyklų, kaip mokyklos socialinių partnerių, atliktų tyrimų duomenų rezultatais;

15.3. Progimnazija dirba taikydama Netradicinio ugdymo koncepcijos, patvirtintos Lietuvos Respublikos švietimo ir mokslo ministro 2010 m. kovo 5 d. įsakymu Nr. V-299 ir Suzuki talentų ugdymo koncepcijos Lietuvoje, patvirtintos Lietuvos Respublikos švietimo ir mokslo ministro 2005 m. birželio 17 d. įsakymu Nr. ISAK-1128 (Žin., 2005, Nr. 79-2875) elementus;

15.4. Progimnazija įgyvendina priešmokyklinio, pradinio ir pagrindinio ugdymo programas, rengdama vieną ugdymo planą 2021-2022 ir 2022 - 2023 mokslo metams;

15.5. Svarbiausias progimnazijos tikslas - bendromis mokytojų ir mokinio šeimos narių pastangomis ugdyti laimingus, kultūringus ir kūrybingus vaikus, teikiant jiems kokybišką priešmokyklinį, pradinį ir pagrindinį išsilavinimą remiantis dr. Sh. Suzuki ugdymo filosofija;

15.6. Progimnazijos Ugdymo plane įteisinami šie bendruomenės susitarimai:

15.6.1.priešmokyklinio, pradinio ir pagrindinio ugdymo procesas organizuojamas pusmečiais patvirtintais direktorės įsakymu 2021 birželio 8 d. Nr. V-41;

15.6.2. kiekvienai klasei skiriamos ugdymo valandos paskirstytos 2021 -2022 m.m., 2022 - 2023 m.m. Bendrojo ugdymo plano 21 punkte bei papildomos mokyklos skirtos valandos mokinių ugdymosi poreikiams tenkinti: užsienio kalbai mokyti (pridedama 1 anglų k. pamoka trečioms klasėms);

15.6.3. ugdymo turinys planuojamas mokslo metams pagal progimnazijos Metodinėje taryboje priimtą Ilgalaikio plano struktūrą. Dalykų Ilgalaikius planus parengia mokytojai, orientuodamiesi į Bendrosiose programose numatytus mokinių pasiekimus, ugdymo proceso trukmę, dalykų programai skiriamų valandų skaičių ir per pirmas 5 naujų mokslo metų ugdymo proceso dienas suderina su kuruojančiu pavaduotoju ugdymui;

15.6.4. neformaliojo švietimo programos aptariamos progimnazijos Mokytojų tarybos posėdyje ir iki rugsėjo 1 d. suderinamos ir tvirtinamos kuruojančio direktorės pavaduotojo ugdymui;

15.6.5. klasių Auklėjamieji planai rengiami mokslo metams pagal parengtas progimnazijos Metodinės tarybos formas ir per pirmas 5 naujų mokslo metų ugdymo proceso dienas suderinami ir tvirtinami kuruojančio direktorės pavaduotojo ugdymui;

15.6.6. individualūs planai specialiųjų poreikių mokiniams, išskyrus 1 klasių ir naujai atvykusius mokinius, rengiami ir aptariami VGK posėdyje iki rugsėjo 16 d.;

15.6.7. klasių ir naujai atvykusių specialiųjų poreikių mokinių Individualūs planai rengiami ir aptariami VGK posėdyje iki spalio 1 d.;

15.6.8. ugdymo turinys formuojamas dalykinio ir integruoto ugdymo pagrindais, pagrindinės mokymosi formos – pamoka, projektinė ir kūrybinė veikla. Mokslo metų eigoje numatomos tematinės šešios integruoto kūrybinio ugdymo savaitės: Suzuki savaitė (spalio mėn.), Senelių savaitė (lapkričio mėn.), Gamtos savaitė (sausio mėn.), Sąmoningumo didinimo mėnuo Be patyčių (kovo mėn.), Tautinė savaitė (kovo mėn.) ir Knygnešio savaitė (gegužės mėn.);

15.6.9. ugdymo procesas organizuojamas įvairiose edukacinėse erdvėse (specializuotuose kabinetuose, bibliotekoje, kiemo erdvėse) ne tik mokykloje, bet ir už jos ribų, remiantis Kauno Suzuki progimnazijos ugdomųjų aplinkų aprašu;

15.6.10. klasės dalijamos į grupes užsienio kalbos ir etikos – tikybos pamokose, jeigu klasėje yra ne mažiau kaip 20 mokinių ir mažiausias susidariusios grupės mokinių skaičius – 10; laikinosios grupės mokykloje nesudaromos;

15.6.11 jungtinių klasių veikla 2021-2022 m.m., 2022-2023 m.m. būtų organizuojama iškilus poreikiui;

15.6.12. mokinių mokymosi krūvio reguliavimo priemonės, pasiekimų patikrinamųjų darbų organizavimo būdai ir laikotarpiai, didžiausias patikrinamųjų darbų skaičius per savaitę, namų darbai skiriami remiantis susitarimais, priimtais progimnazijos Metodinės tarybos posėdyje 2021 m. rugpjūčio 26 d. protokolu Nr. 1;

15.6.13. mokinių ugdymo pasiekimų ir pažangos vertinimas bei formos vyksta remiantis Kauno Suzuki progimnazijos mokinių pažangos ir pasiekimų vertinimo sistema; patvirtinta 2021 m. rugpjūčio 26 d. direktorės įsakymu Nr. V-45 ;

15.6.14. vadovėliai ir mokymo(si) priemonės progimnazijoje pasirenkamos remiantis Kauno Suzuki progimnazijos Mokytojų tarybos posėdžio 2021 m. birželio 16 d. protokolo Nr. 5 ir Mokyklos tarybos posėdžio 2021 m. birželio 16 d. protokolo Nr. 8 nutarimais;

15.6.15. pažintinės ir kultūrinės veiklos organizuojamos 2021-2022 m.m., 2022-2023 m.m. mokyklos bendruomenės susitarimu, atsižvelgiant į priešmokyklinio, pradinio ir pagrindinio ugdymo bendrosiose programose numatytą ugdymo(si) turinį ir mokinių pasiekimus bei amžių;

15.6.16. progimnazijoje organizuojamos integruotos dienos bei pažintinės – edukacinės išvykos;

15.6.17. skatinant mokinius siekti maksimalių individualios pažangos rezultatų, progimnazijoje skaitmeninis ugdymo turinys integruojamas į kasdienines veiklas pamokų bei neformaliojo ugdymo metu. 1-6 klasėse naudojamos EMA ir EDUKA pratybos kaip ugdymo priemonė;

15.6.18. progimnazijos mokinys progimnazijos direktoriaus įsakymu gali būti atleidžiamas nuo kūno kultūros ir menų pamokų vadovaujantis 2021 m. rugpjūčio 26 d. direktoriaus įsakymu Nr. V-45 patvirtintu Kauno Suzuki progimnazijos mokinių atleidimo nuo kūno kultūros, šokio, dailės, muzikos savaitinių (ar jų dalies) pamokų tvarkos aprašu;

15.6.19. Neformaliojo vaikų švietimo programų įgyvendinimui progimnazijoje skiriamos neformaliojo ugdymo valandos kai grupėje dalyvauja ne mažiau kaip 12 vaikų. Neformaliajame ugdyme didžiausias dėmesys skiriamas instrumentiniam (pianino, smuiko, gitaros, violončelės) muzikavimui Suzuki metodu ir mokinių pasiekimus šioje srityje atspindintiems renginiams;

15.6.20. remiantis progimnazijos taryboje priimtu sprendimu (tarybos posėdžio 2018 m. rugsėjo 3 d. protokolo Nr.1) vienas 1-4 klasių mokinys gali rinktis iki 2 mokykloje vykstančių neformaliojo ugdymo programų;

15.6.21. neformaliojo švietimo valandos skiriamos meninei saviraiškai (dailė, muzika, teatras, šokis), sporto ir sveikos gyvensenos ugdymui, profesinėms (IT technologijų taikymas) ir dalykinėms (matematikos, gamtos mokslų, lietuvių kalbos) kompetencijoms įgyti;

15.6.22. bendrosios programos pritaikomos mokiniams, turintiems specialiųjų ugdymosi poreikių, nustačius išskirtinius jų gabumus, taip pat pritaikomos arba individualizuojamos įgimtus ir/ar įgytus sutrikimus turintiems mokiniams;

15.6.23. švietimo pagalbą mokiniams ir mokytojams, susiduriant su mokymosi sunkumais ar siekiant kompensuoti mokymosi pasiekimų skirtumus, susidariusius dėl mokymosi pagal kitos šalies pradinio ugdymo programą, teikia Vaiko gerovės komisija pagal Progimnazijos specialųjį pedagoginės pagalbos teikimo tvarkos aprašą bei Progimnazijos psichologinės pedagoginės pagalbos teikimo vaikui tvarkos aprašą, kurie patvirtinti 2021 m. rugpjūčio 26 d. direktorės įsakymu Nr. V-45;

15.6.24. Lietuvos Respublikos teritorijoje paskelbus karantiną ugdymo procesas organizuojamas nuotoliniu būdu vadovaujantis Kauno Suzuki progimnazijos ugdymo organizavimo nuotoliniu būdu tvarkos aprašu ir Tėvų nuotoliniu būdu informavimo sistema, patvirtintais 2021m. rugpjūčio 26 d. direktorės įsakymu V-45;

15.6.25. iškilus poreikiui 2021 – 2022 m. m. ir 2022 - 2023 m.m. ugdymo procesas gali būti vykdomas kasdieniniu, nuotoliniu arba mišriu t.y. nuotolinį derinant su kasdieniu būdu;

15.6.26. vykdant ugdymo procesą nuotoliniu būdu naudojama bendra Google for Education sistema, naudojamos asinchroninės komunikacijos priemonės – elektroninis paštas ir Messenger, sinchroninės komunikacijos priemonės Google Hangouts ir ZOOM.

15.7. Bendradarbiavimas su mokinių tėvais (globėjais) vyksta pagal dr. Sh. Suzuki ugdymo filosofijos principus, visapusiškai skatinant juos įsitraukti į progimnazijos ir savo vaiko ugdymo procesą. Pagrindinis tikslas – suformuoti lygiakraštį ugdymo Suzuki metodika trikampį, kurio kraštinės - vaiko, mokytojo ir tėvų lygiavertis bendradarbiavimas, siekiant individualios kiekvieno vaiko pažangos. Šiam tikslui pasiekti naudojamos įvairios tėvų (globėjų) įtraukimo į ugdymo procesą formos (informacija apie mokyklos veiklą progimnazijos tinklapyje bei socialiniuose tinkluose; klasių susirinkimų, individualių konsultacijų metu, IT priemonėmis; bendradarbiavimas progimnazijos, klasės, šeimos, renginių lygmeniu; grįžtamojo ryšio užtikrinimas LEAN vadybos pagrindais);

15.8. Progimnazijos bendruomenės nariai laikosi nuostatos, kad ugdymo procesas yra vientisas ir nepertraukiamas, tad tėvų (globėjų) pastangomis su mokytojų pagalba bei rekomendacijomis nenutrūksta popamokinių, užklasinių, laisvadienių ar atostogų laiku;

15.9. Mokinių lankomumą progimnazijoje 2021 – 2022 m.m., 2022-2023 m.m reglamentuoja Lankomumo apskaitos tvarkos aprašas, patvirtintas direktorės įsakymu 2021 m. rugpjūčio 26 d. V-45 ir Kauno miesto savivaldybės administracijos direktoriaus 2019 m gruodžio 27 d. įsakymu Nr. A - 4295 patvirtintu Kauno m. savivaldybės teritorijoje gyvenančių nesimokančių vaikų ir mokyklos nelankančių mokinių apskaitos tvarkos aprašu. Progimnazijoje mokinių lankomumo apskaitą organizuoja ir koordinuoja direktorės pavaduotoja ugdymui Daiva Malažinskienė, duomenis teikdama NEMIS sisitemoje.

15.10. Progimnazijos Ugdymo planą įstaigos vadovas tvirtina iki mokslo metų pradžios, jo projektą suderinęs su progimnazijos taryba, savininko teises ir pareigas įgyvendinančia institucija (valstybinės mokyklos – biudžetinės įstaigos);

15.11. Progimnazijos Ugdymo planas viešai skelbiamas progimnazijos interneto svetainėje.

**TREČIAS SKIRSNIS**

**MOKINIO GEROVĖS UŽTIKRINIMAS IR**

**SVEIKATOS UGDYMAS PROGIMNAZIJOJE**

16. Progimnazija, įgyvendindama priešmokyklinio, pradinio ir pagrindinio ugdymo programas, sudaro sąlygas mokiniui mokytis mokinių, mokinių ir mokytojų, kitų mokyklos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, užtikrina tinkamą ir savalaikį reagavimą į patyčių ir smurto apraiškas. Progimnazijoje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia progimnazijos Vaiko gerovės komisija.

17. Progimnazijoje aplinką sudaro mokyklos, namų, gamtos, socialinė ir kultūrinė bendruomenės aplinka. Fizinė ir virtuali mokymo(si) aplinka yra saugi, sveika, lengvai pertvarkoma ir tikslingai panaudojama pagal mokymosi tikslus. Mokinių aktyviam mokymuisi pritaikoma mokyklos aplinka, mokymasis vyksta ne tik mokykloje – gamtoje, kultūros įstaigose, įmonėse, valdžios, mokslo ir studijų institucijose ir kt. Progimnazijoje pritaikoma aplinka darbui grupėse, mokymuisi bendradarbiaujant ir individualiam mokymuisi, poilsiui, mokytojų bendradarbiavimui, tėvų (globėjų, rūpintojų) dalyvavimui mokyklos gyvenime. Kuriama moderni mokymo(si) aplinka, ugdymo procese naudojama įranga ir priemonės atitinka šiuolaikinę ugdymo(si) sampratą, ugdymo turinį, mokinių poreikius.

18. Mokiniai ir jų tėvai (globėjai, rūpintojai) dalyvauja kuriant ir tobulinant mokymo(si) aplinką. Į progimnazijos aplinkos kūrimą įtraukiama vietos bendruomenė.

19. Progimnazija bendradarbiauja su mokslo ir studijų institucijomis, profesinio mokymo įstaigomis, verslo institucijomis sudarydamos galimybes mokiniams mokytis iš jų specialistų, pasinaudoti jų turima laboratorine, gamybine bei kita įranga.

20. Progimnazija, įgyvendindama ugdymo turinį, organizuoja kryptingas sveikos gyvensenos stiprinimo ir prevencines veiklas. Progimnazijoje įgyvendinamos nuoseklios ir ilgalaikės socialines ir emocines kompetencijas ugdančios prevencinės programos, apimančios patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą ir sudaromos sąlygos kiekvienam mokiniui nuolat jose dalyvauti. Bendrųjų kompetencijų ir gyvenimo įgūdžių ugdymas integruojamas į ugdymo turinį pagal Bendrąsias programas: prevencinė Alkoholio, tabako ir kitų psichiką veikiančių medžiagų vartojimo programa, Psichoaktyvių medžiagų vartojimo prevencijos programa, Žmogaus saugos bendroji programa, Informacinių komunikacinių technologijų panaudojimo pamokose programa, Pilietiškumo ugdymo programa, Etninės kultūros programa, Sveikatos ugdymo bendroji programa ir Sporto programa, Sporto ir sveikatos ugdymo aprašas, Ugdymo karjerai vykdymo tvarkos aprašas.

21. Priešmokyklinio ugdymo grupėse vykdoma akredituota prevencinė programa “Zipio draugai”, 1-4 klasėse - akredituota smurto prevencijos programa “Antras žingsnis”, 5-8 klsėse - įgyvendinant pasirinktas prevencines programas vadovaujamasi Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 “Dėl smurto prevencijos įgyvendinimo mokyklose rekomendacijų patvirtinimo, Lietuvos Respublikos šietimo įstatymo Nr. I-1489 1, 2, 19, 23, 43, 46, 47, 49, 56, 58, 59 straipsnių pakeitimo įstatymo (2016 m. spalio 18 d. Nr. XII-2685) 7 straipsniu, Lietuvos Respublikos švietimo ir mokslo ministro 2017 m. birželio 30 d. raštu Nr. SR-3013 “Dėl prevencinių programų įgyvendinimo mokyklose”.

22. Progimnazija sudaro galimybes mokiniui kiekvieną dieną – prieš pamokas ar/ir tarp pamokų užsiimti fiziškai aktyvia veikla, kuri praplečia fizinio lavinimo pamokų turinį (teniso stalai, žaidimų aikštelė, sporto aikštynai, lauko karstyklės).

23. Mokinių elgesį progimnazijoje reglamentuoja Progimnazijos mokinių elgesio taisyklės, patvirtintos 2021m. rugpjūčio 26 d. Mokyklos tarybos posėdyje protokolo Nr.1, Mokytojų tarybos posėdyje protokolo Nr.1 ir direktorės įsakymu Nr. V-45.

24. Progimnazija bendradarbiauja su Vaiko teisių apsaugos tarnyba, Žaliakalnio bei Viljampolės policijos komisariatais, Kauno miesto Pedagogine psichologine tarnyba. Bendradarbiaujama prevenciniais ir įvairių problemų sprendimo klausimais. Iniciatorius yra progimnazija, kurios bendradarbiavimą apsprendžia progimnazijos veiklos programos priemonės.

25. Progimnazija, įgyvendindama mokyklos ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 ,,Dėl Lietuvos higienos normos HN 21:2017 ,,Mokykla, vykdanti bendrojo ugdymo programas. Bendrieji sveikatos saugos reikalavimai“.

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

26. Progimnazijos sprendimu dešimt ugdymo dienų 2021-2022 ir 2022-2023 m. m. skiriama integruotoms ugdymo veikloms. Progimnazijoje yra parengta ir direktoriaus įsakymu patvirtinta 10 ugdymo dienų, skirtų integruotoms mokinių kultūrinėms, meninėms, kūrybinėms, sportinėms, pažintinėms, praktinėms, socialinėms, prevencinėms veikloms programa, atsižvelgiant į priešmokyklinio, pradinio ir pagrindinio ugdymo bendrosiose programose numatytą turinį, pasiekimus, mokinių amžių, pagal mokinių ir progimnazijos poreikius. Rugsėjo 1-osios šventė - teatralizuotas koncertas (ugdo kultūrinę, socialinę, iniciatyvumo ir kūrybingumo kompetencijas); bendruomenės telkimo projektas “Dr. Sh. Suzuki gimtadienis” (ugdo pažinimo, iniciatyvumo ir kūrybingumo, mokėjimo mokytis kompetencijas); Senelių diena mokykloje (ugdo socialinę, komunikavimo, pažinimo kompetencijas); kūrybinis projektas „Kalėdinis miuziklas” (ugdo kultūrinę, asmeninę kompetencijas); Amatų diena Kaziuko mugėje (ugdo asmeninę, socialinę, kultūrinę, komunikavimo kompetencijas); 2 kartus per metus kiekvienoje klasėje organizuojamos pažintinės ekskursijos (ugdo mokėjimo mokytis, pažinimo, kultūrinę kompetencijas); 2 kartus per metus organizuojamos mokyklos bendruomenės sporto šventės (ugdo asmeninę, komunikavimo, socialinę kompetencijas); kiekviena klasė mažiausiai 4 kartus per metus dalyvauja edukaciniuose užsiėmimuose, muziejuose bei kitose edukacines programas vykdančiose įstaigose; vykdomas ugdymo karjerai projektas ,,Mano būsimoji profesija: tėvelių pėdomis“, kurio metu 2 kartus per metus kiekvienos klasės mokiniai lankosi tėvų (globėjų) darbovietėse arba tėvai (globėjai) organizuoja edukacinius užsiėmimus mokykloje (ugdo asmeninę, pažinimo ir mokėjimo mokytis kompetencijas).

27. Mokinių pažintinė edukacinė veikla vykdoma miesto, respublikos muziejuose ir galerijose, yra finansuojama iš Mokymo lėšų, skirtų mokinių pažintinei veiklai ir profesiniam orientavimui.

28. Progimnazija, siekdama nuosekliai ugdyti mokinių kompetencijas, ugdymo turinyje susieja formaliąsias socialinio ugdymo pamokas (istorija, geografija, pilietinis ugdymas) su neformaliosiomis praktinėmis veiklomis:

28.1. pažintinėmis ir kultūrinėmis veiklomis sudaromos galimybės mokiniams dalyvauti muziejų, bibliotekų organizuojamose programose bei renginiuose, gilinti savo žinias, tobulinti pažintines kompetencijas ir ugdyti vertybines nuostatas;

28.2. skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose. Šios veiklos padeda mokiniams teorines pilietiškumo žinias įprasminti praktinėje ar projektinėje veikloje, bendradarbiaujant su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;

28.3. padedančiomis mokiniams ugdyti medijų ir informacinį raštingumą;

28.4. padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas. Šios veiklos sudaro galimybes mokiniui ugdyti praktines socialines kompetencijas.

29. Socialinė-pilietinė veikla progimnazijoje yra privaloma 5-8 klasių mokiniams. 2021 m. rugpjūčio 26 d. direktorės įsakymu Nr. V- 45 patvirtinta Socialinės veiklos organizavimo tvarka. Taip pat parengtas ir pildomas Socialinės veiklos apskaitos lapas, kuriame fiksuojamos valandos skiriamas kiekvienai klasei per mokslo metus pagal amžiaus grupes. Numatytas socialinės-pilietinės veiklos valandų skaičius – ne mažiau 10 val. per mokslo metus (20 val. per dvejus mokslo metus). Socialinė-pilietinė veikla vertinama įskaita ir fiksuojama dienyne. Šią veiklą koordinuoja klasių auklėtojai.

# **PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

30. Siekiant tausoti mokinio sveikatą, progimnazijoje atliekama nuosekli mokinių mokymosi krūvio stebėsena. Mokiniui mokymosi krūvis per savaitę yra optimalus ir paskirstytas proporcingai. Progimnazija organizuoja ir vykdo mokinių mokymosi krūvio bei užduočių, skiriamų atlikti namuose stebėseną ir kontrolę.

31. Mokinių mokymo krūvio reguliavimą progimnazijoje atlieka direktoriaus paskirtas asmuo – direktoriaus pavaduotojas ugdymui, kuris organizuoja mokytojų bendradarbiavimą sprendžiant mokinių mokymosi krūvio optimizavimo klausimus.

32. Maksimalus pamokų krūvis: 1–4 klasių mokiniams – 5 pamokos per dieną; 5–8 klasių mokiniams – 7 pamokos per dieną.

33. Mokiniams per dieną skiriamas ne daugiau kaip vienas kontrolinis darbas. Apie kontrolinį darbą mokiniai informuojami ne vėliau, kaip prieš 3 mokslo dienas. Atsiradus nenumatytiems pokyčiams ugdymo procese, kontrolinių darbų datą galima keisti suderinus su mokiniais ir atsižvelgus į kontrolinių darbų tvarkaraštį su kitų mokomųjų dalykų kontroliniais. Atsiskaitomieji darbai nerašomi pirmą dalyko pamoką po ligos, po atostogų ar po šventinių dienų.

34. Progimnazijoje pagal galimybes skiriamos papildomos pamokos mokinių mokymosi poreikiams atliepti.

35. Mokymosi pagalbai skiriamos trumpalaikės konsultacijos visų mokomųjų dalykų. Trumpalaikių konsultacijų dažnumas priklauso nuo mokantis kylančio mokymosi poreikio išsiaiškinti neaiškumus. Jos neįskaitomos į mokinio mokymosi krūvį. Mokytojų konsultacijų grafikas sudaromas suderinus su Bendrojo ugdymo tvarkaraščiu ir tvirtinamas mokyklos direktoriaus iki rugpjūčio 31 d.

36. Mokinys, jeigu pageidauja, mokyklos vadovo įsakymu gali būti atleidžiamas nuo dalies ar visų pamokų lankymo tų dalykų, kurių mokosi formalųjį švietimą papildančio ugdymo mokyklose (muzikos, dailės, menų, sporto ir kitose) pagal formalųjį švietimą papildančio ugdymo programas (ar yra jas baigęs) vadovaujantis Mokinių atleidimo nuo kūno kultūros, šokio, dailės muzikos savaitinių pamokų tvarkos aprašu, patvirtintu 2021 m. rugpjūčio 26 d. direktorės įsakymu Nr. V- 45.

37. Mokinys, atleistas nuo atitinkamų menų ar sporto srities dalykų pamokų, jų metu gali užsiimti kita veikla arba mokytis individualiai. Mokykla užtikrina nuo pamokų atleistų mokinių saugumą ir užimtumą. Kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai mokykla informuoja tėvus. Mokykla priima sprendimus dėl menų ir sporto srities ar kūno kultūros dalykų, o išimties atvejais – ir kitų dalykų vertinimų, gautų, mokantis pagal formalųjį švietimą papildančias programas, įskaitymo ir konvertavimo į pažymiais pagal dešimtbalę vertinimo sistemą.

38. Mokiniai atleisti nuo fizinio krūvio fizinio ugdymo pamokose dalyvauja: atlieka teorines užduotis pagal Programos reikalavimus, jiems siūloma kita veikla (stalo žaidimai, šaškės, šachmatai, veikla bibliotekoje, konsultacijos, teisėjavimas). Visais atvejais apskaitą veda fizinio ugdymo mokytojas ir derina su kuruojančiu vadovu. Klasės vadovas e. dienyne nurodo atleidimo laikotarpį ir dalyką, nuo kurio mokinys yra atleistas.

**ŠEŠTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

39. Mokinių pažangos ir pasiekimų vertinimą ugdymo procese reglamentuoja Pažangos ir pasiekimų vertinimo bei tėvų informavimo ir švietimo tvarka, patvirtinta 2021 m. rugpjūčio 26 d. direktorės įsakymu Nr. V-45.

40. Mokinių pažangos ir pasiekimų vertinimo laikotarpiai – pusmečiai.

41. Progimnazijoje taikomi mokinių pažangos ir pasiekimų vertinimo būdai:

41.1. 1-4 klasių mokinių mokymosi pasiekimai vertinami taikant ideografinę vertinimo sistemą;

41.2. 5-8 klasių mokymosi pasiekimai vertinami dešimtbale vertinimo sistema;

41.3. 5 - 8 klasių Žmogaus saugos pasiekimai vertinami „įskaita“;

41.4. 5-8 kl. menų, fizinio ugdymo, technologijų, pilietiškumo pagrindų dalykai vertinami dešimtbale sistema;

41.5. dorinio ugdymo pasiekimai 5-8 klasėse vertinami žodžiais ,,įskaityta“, ,,neįskaityta“, o dorinio ugdymo pasiekimai 1-4 klasėse vertinami idiografiniu vertinimu, o pusmečiai ir metinis - ,,pp“, ,,np“, nurodoma padaryta ar nepadaryta pažanga;

41.6. socialinė-pilietinė veikla vertinama „įskaita“.

42. Pradinio ir pagrindinio ugdymo programos mokiniai, lankantys valstybines, savivaldybių ar nevalstybines dailės, choreografijos, muzikos ir sporto mokyklas, progimnazijos direktoriaus įsakymu gali būti atleidžiami nuo privalomųjų dailės, muzikos, technologijų ir kūno kultūros pamokų lankymo. Mokinys progimnazijos direktoriaus įsakymu gali būti atleidžiamas nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas: nuo dailės, muzikos, šokio, fizinio ugdymo, išimties atvejais – ir nuo kitų dalykų pamokų (ar jų dalies) lankymo. Garantuojant mokinių saugumą, jei jie pristato kitos ugdymo įstaigos pažymą ir tėvų prašymą. Tokie mokiniai pusmečio pabaigoje laiko įskaitą. Įskaitos vertinimas atitinka pusmečio vertinimą.

43. Progimnazijoje vykdomas Nacionalinis mokinių pasiekimų patikrinimas.

44. Ne mažiau kaip du kartus per metus klasėje dirbantys mokytojai aptaria Mokinių pažangos ir pasiekimų vertinimo tvarkos įgyvendinimo, mokyklos vidaus ir išorės vertinimo duomenis, Nacionalinio mokinių pasiekimų patikrinimo, užsienio kalbos lygio nustatymo testų rezultatus ir priima sprendimus dėl ugdymo kokybės gerinimo.

45. Progimnazijoje nuolat vykdoma mokinių individualios pažangos stebėsena. Dalyko mokytojai stebėseną vykdo ugdymo proceso metu, klasių vadovai - trišalių pokalbių metu. Mokslo metų pradžioje, po I pusmečio ir pabaigoje klasių auklėtojai vykdo trišalius pokalbius su tėvais ir vaikais, kurių metu aptaria kiekvieno mokinio daromą individualią pažangą, jo pasiekimus, numato būdus, kaip gerinti mokymo ir mokymosi kokybę. Mokinių tėvai su vaikų pasiekimais susipažįsta ir pasirašo. 1-4 klasėse po I pusmečio ir mokslo metų pabaigoje vyksta pokalbiai tarp klasės mokytojos ir tėvų, kurių metu klasės mokytoja supažindina mokinio tėvus su vaiko pasiekimais bei mokymosi sunkumais ir supažindina su mokinio Pasiekimų ir pažangos vertinimo aprašu.

46. Progimnazija apie mokinių mokymosi pažangą ir pasiekimus mokiniams ir jų tėvams (globėjams, rūpintojams) informaciją teikia vadovaudamasi Lietuvos Respublikos asmens duomenų teisinės apsaugos įstatymo reikalavimais ir įsigaliojusiu ES bendruoju duomenų apsaugos reglamentu.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS, ĮGYVENDINANT PAGRINDINIO UGDYMO PROGRAMĄ**

47. Progimnazijoje sudaromos sąlygos kiekvienam mokiniui mokytis pagal jo gebėjimus ir siekti kuo aukštesnių pasiekimų.

48. Už mokinių mokymosi pasiekimų stebėsenos koordinavimą, gerinimą ir mokymosi pagalbos organizavimą progimnazijoje yra atsakingi direktoriaus pavaduotojai ugdymui, pagal kuruojamas sritis.

49. Progimnazija gerindama mokinių mokymosi pasiekimus:

49.1. diegia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams), ugdo sąmoningą ir atsakingą požiūrį į mokymąsi, pačių mokinių pagalbą kitiems mokiniams ugdo mokinių pasididžiavimo savo mokykla, mokymusi jausmus;

49.2. taiko adaptacijos periodą:

49.2.1. 1 ir 5 klasėms – pirmas mėnuo;

49.2.2. mokinių žinios ir mokėjimai rugsėjo mėn. pažymiais nevertinami. Po mėnesio renkasi klasių auklėtojai su mokytojais ir aptaria penktokų adaptaciją. Pirmokų adaptacija aptariama su progimnazijos psichologe;

49.2.3. naujai atvykusiems mokytis į progimnaziją adaptacinio laikotarpio trukmė 1 mėnuo. Pasibaigus mėnesiui klasės auklėtojas organizuoja susitikimą - pokalbį su naujai atvykusiu mokiniu ir jo šeima, jei reikia pakviečia progimnazijos administracijos atstovą ar progimnazijos specialistus. Adaptaciniu laikotarpiu mokinių pažanga ir pasiekimai pažymiais nevertinami.

49.3. nuolat aptaria mokinių pasiekimų gerinimo klausimus mokyklos bendruomenėje; atliekamos lietuvių kalbos (gimtosios), matematikos, socialinių mokslų nacionalinės mokinių pasiekimų patikros, klaidų aptarimas, probleminių vietų nustatymas, išvadų ir siūlymų mokinių mokymosi pasiekimams gerinti parengimas metodinėse darbo grupėse.

49.4. nuolat stebi ugdymosi procesą, analizuoja, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka;

49.5. nuolat stebi mokinių lankomumą, esant reikalui kartu su mokiniu, mokinio tėvais (globėjais, rūpintojais) vaiko gerovės komisija sprendžia mokinių vėlavimo į pamokas ir jų nelankymo priežastis.

49.6. tobulina progimnazijos mokinių pasiekimų ir pažangos vertinimo sistemą (individualios mokinio pažangos stebėsenos sistema), itin daug dėmesio skiria formuojamajam ir diagnostiniam vertinimui bei grįžtamajam ryšiui pamokoje, pagal tai koreguojamas mokinio mokymasis, pritaikant tinkamas mokymo(si) užduotis, metodikas ir kt., priima sprendimus dėl mokytojų ir visos mokyklos indėlio į mokinių pažangą;

49.7. sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams. Prireikus mokytojai turi galimybę pasitelkti švietimo pagalbos specialistus ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius;

50. Progimnazija užtikrina sistemingą mokymosi pagalbą, kuri apima: žemų pasiekimų prevenciją (iš anksto numato galimus probleminius atvejus ir stengiasi jų išvengti) ir intervenciją (sprendžia iškilusias problemas). Teikiamos konsultacijos, kurių metu mokiniai gali konsultuotis ir gilinti mokomųjų dalykų žinias (konsultacijų grafikas patvirtintas direktoriaus įsakymu), pedagogai teikia individualias konsultacijas pagal poreikį (dėl mokinio ligos, pasikartojančių nepatenkinamų įvertinimų).

51. Progimnazijoje nuolat stebimas kiekvieno mokinio mokymosi procesas, siekiant laiku pastebėti mokinius, kurių pasiekimai žemi ir nustatyti tokių pasiekimų priežastis. Apie atsiradusius mokymosi sunkumus ir galimas jų priežastis informuojami švietimo pagalbos specialistai, mokinio tėvai (globėjai, rūpintojai), kartu su jais sprendžiamos problemos. Aukščiausius pasiekimus turintiems mokiniams taip pat suteikiama reikiama pagalba, rekomenduojamos neformaliojo vaikų švietimo veiklos progimnazijoje ar už jos ribų.

52. Mokykla mokymosi pagalbą teikia kiekvienam mokiniui, kuriam ji reikalinga. Ypatingai svarbi pagalba šiais atvejais: kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos; kai per Nacionalinį mokinių pasiekimų patikrinimą mokinys nepasiekia patenkinamo lygmens.

53. Mokymosi pagalbos teikimo dažnumas ir intensyvumas priklauso nuo jos reikalingumo mokiniui ir mokančio mokytojo rekomendacijų. Progimnazijoje tokia pagalba teikiama pagal poreikį, reaguojant į situaciją.

54. Švietimo pagalbos teikimo veiklą progimnazijoje reglamentuoja Pažangos ir pasiekimų vertinimo bei tėvų informavimo ir švietimo tvarka, patvirtinta direktoriaus įsakymu 2021m. rugpjūčio 26 d. Nr. V- 45.

55. Specialiųjų ugdymosi poreikių mokiniams reikiamos pagalbos teikimą pagal Pagalbos teikimo tvarkos aprašą organizuoja mokyklos Vaiko gerovės komisija, vadovaudamasi Švietimo pagalbos mokiniui teikimo tvarkos aprašo nuostatomis.

56. Progimnazijoje siekiant padėti mokiniui sėkmingai mokytis, jo ugdymas individualizuojamas ir kartu su mokiniu sudaromas jo gebėjimams ir mokymosi poreikiams pritaikytas mokinio individualus ugdymo planas, kuriuo siekiama padėti mokiniui planuoti, kaip pagal savo išgales pasiekti aukštesnių ugdymo(si) pasiekimų, ugdyti asmeninę atsakomybę, dėl sąmoningo mokymosi gebėjimo įgyvendinti išsikeltus tikslus.

57. Progimnazijoje individualūs ugdymo planai rengiami:

57.1. mokiniui, turinčiam specialiųjų ugdymosi poreikių ir ugdomam pagal individualizuotas ar pritaikyto ugdymo programas.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS PROGIMNAZIJOJE**

58. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695. Neformaliojo vaikų švietimo programas mokiniai renkasi laisvai, jos yra neprivalomos.

59. Neformaliojo vaikų švietimo ir ugdymo organizavimo progimnazijoje tvarka aptariama mokytojų ir mokyklos tarybos posėdžiuose.

60. Neformalusis ugdymas progimnazijoje organizuojamas atsižvelgiant į:

60.1. progimnazijos tradicijas;

60.2 atsižvelgiant į Suzuki talentų ugdymo Lietuvoje koncepciją - didžiausias dėmesys skiriamas instrumentiniam (pianino, smuiko, gitaros, violončelės) muzikavimui Suzuki metodu ir mokinių pasiekimus šioje srityje atspindintiems renginiams;

60.3. atsižvelgiant į mokinių poreikius ir progimnazijos galimybes.

61. Neformaliojo ugdymo valandos klasėms paskirstomos atsižvelgus į ugdymo koncentrus, klasių komplektų skaičių, neformaliojo ugdymo tradicijas ir tikslingumą.

62. Neformaliojo švietimo grupės mokinių skaičius ne mažesnis kaip 12 mokinių.

63. Neformaliojo ugdymo veikla įrašoma į neformaliojo ugdymo tvarkaraštį, kuris tvirtinamas direktoriaus įsakymu. Tvarkaraštyje nurodomas tikslus užsiėmimų laikas, patalpa, kurioje vyksta užsiėmimai, mokytojo vardas, pavardė. Neformaliojo ugdymo užsiėmimų trukmė 45 min.

64. Už per metus atliktą veiklą mokytojas, būrelio vadovas atsiskaito pavaduotojui kuruojančiam neformalųjį ugdymą, pateikdamas ataskaitą ir svarbesnių pasiekimų pavyzdžius (koncertai, parodos, pasirodymai, varžybos).

65. Kiekvienų mokslo metų pabaigoje ištiriamas neformaliojo ugdymo programų poreikis ir galima pasiūla. Mokytojai rengia neformaliojo ugdymo programas, pristato jas mokiniams, mokiniai renkasi jiems patrauklią neformaliojo ugdymo formą.

**66. Progimnazijoje sudaromos galimybės kiekvienam mokiniui, ypač turinčiam nepalankias socialines, ekonomines, kultūrines sąlygas namuose, turintiems spec. ugdymosi poreikių pasirinkti jo poreikius atitinkančias įvairių krypčių neformaliojo švietimo programas.**

## DEVINTASIS SKIRSNIS

## UGDYMO TURINIO INTEGRAVIMAS

67. Progimnazijoje įgyvendinamos nuoseklios ir ilgalaikės socialines ir emocines kompetencijas ugdančios prevencinės programos, apimančios patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą ir sudaromos sąlygos kiekvienam mokiniui nuolat jose dalyvauti. Bendrųjų kompetencijų ir gyvenimo įgūdžių ugdymas integruojamas į visų mokomųjų dalykų ugdymo turinį pagal Bendrąsias programas:

67.1. į ugdymo turinį integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro, integruojamos į mokomųjų dalykų programas ir klasės auklėtojo veiklą;

67.2. prevencinė Smurto, alkoholio, tabako ir kitų psichiką veikiančių medžiagų vartojimo 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“ apraše) integruota į 1-8 klasių atskirų dalykų (biologijos, dorinio ugdymo, chemijos, fizikos, fizinio ugdymo, žmogaus saugos) ir klasės auklėtojų veiklą;

67.3. diegiamos akredituotos prevencinės programos: PUG – “Zipio draugai”, 1-4 klasių mokiniams “Antras žingsnis” ir 5-8 klasių mokiniams - „Įveikime kartu“;

67.4. Žmogaus saugos bendroji programa 1-4 klasėse integruojama 8-10 val. į pradinio ugdymo dalykų – lietuvių kalbos, matematikos, pasaulio pažinimo, kūno kultūros, dailės ir technologijų turinį.

67.5. Švietimo nacionalinio saugumo klausimais, informacinio raštingumo, verslumo, finansinio raštingumo, antikorupcinio ugdymo įgūdžiai ugdomi mokomųjų dalykų pamokose ir neformalioje veikloje.

67.6. visų dalykų mokytojai vykdo Informacinių komunikacinių technologijų panaudojimo pamokose programą.

67.7. visų dalykų mokytojai integruoja Pilietiškumo ugdymo programą savo pamokose. Pagal galimybę pilietiškumo ugdymas integruojamas į visų mokomųjų dalykų pamokas, neformalų ugdymą, progimnazijos renginius.

67.8. dalykų mokytojai integruoja Etninės kultūros pradinio, pagrindinio ir vidurinio ugdymo programą, patvirtintą Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“, savo pamokose.

67.9. visų dalykų mokytojai, neformalaus ugdymo vadovai integruoja Sveikatos ugdymo bendrąją programą ir Sporto programą. Mokytojai vadovaujasi Sporto ir sveikatos ugdymo aprašu. 1-4 klasėse integruojama į visus mokomuosius dalykus, 5–8 – į dorinį ugdymą, klasės valandėles.

68. Ugdymą karjerai reglamentuoja „Ugdymo karjerai vykdymo tvarkos aprašas“ patvirtintas 2021m. rugpjūčio 26d. direktoriaus įsakymu Nr. V- 45, ir integruojamas į visus mokomuosius dalykus, klasės valandėles, edukacines išvykas.

69. Ugdymo turinys formuojamas dalykinio ir integruoto ugdymo pagrindais. Mokslo metų eigoje numatomos tematinės šešios integruoto kūrybinio ugdymo savaitės: Suzuki savaitė (spalio mėn.), Senelių savaitė (lapkričio mėn.), Gamtos savaitė (sausio mėn.), Sąmoningumo didinimo mėnuo Be patyčių (kovo mėn.), Tautinė savaitė (kovo mėn.) ir Knygnešio savaitė (gegužės mėn.).

**DEŠIMTAS SKIRSNIS**

**UGDYMO DIFERENCIJAVIMAS**

70. Progimnazijoje ugdymas diferencijuojamas atsižvelgiant į mokinio turimą patirtį, motyvaciją, interesus, siekius, gebėjimus, mokymosi stilių, pasiekimų lygius, nes pagal tai mokiniui pritaikomos mokymosi užduotys, ugdymo turinys, metodai, mokymo(si) priemonės, mokymosi tempas, mokymosi aplinka. Taip siekiama sudaryti sąlygas kiekvienam mokiniui sėkmingiau siekti individualios pažangos.

71. Ugdymo turinys diferencijuojamas pagal mokinių gebėjimus:

71.1. dalyko mokytojas pritaiko ugdymo turinį, parenka mokymo metodus, mokiniams skiriamos skirtingo lygmens užduotys pamokose ir užduotys, skiriamos atlikti namuose bei kontroliniai darbai;

71.2. dalyko mokytojai veda integruotas pamokas;

71.3. individualiai dirbama su mokiniu, kuriam reikalinga papildoma mokytojo arba specialioji pedagoginė pagalba.

72. Siekiant tiksliau identifikuoti mokinių pasiekimų dermę su Bendrųjų ugdymo programų reikalavimais, analizuojamas ugdymo proceso diferencijavimo sėkmingumas:

72.1. mokslo metų pradžioje ir pabaigoje atliekami pasiekimų patikrinimai;

72.2. analizuojama pasiekimų ir pažangos vertinimo ugdymo procese (po pusmečio, metinė) informacija, Nacionalinio mokinių pasiekimų patikrinimo 4, 6, 8 klasėse duomenys.

73. Diferencijavimo įgyvendinimo ugdymo procese poveikį mokinių pasiekimams ir pažangai analizuoja direktoriaus pavaduotojai ugdymui pagal priskirtas funkcijas pareiginiame apraše. Progimnazija analizuoja, kaip ugdymo procese įgyvendinamas diferencijavimas, kokį poveikį jis daro pasiekimams ir pažangai, priima sprendimus dėl tolesnio ugdymo diferencijavimo.

**VIENUOLIKTAS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

74. Progimnazija priima atvykusius mokinius, baigusius užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą, mokytis pagal Nuosekliojo mokymosi tvarkos aprašą, patvirtintą direktorės įsakymu 2021m rugpjūčio 26 d. V-45:

74.1. atsižvelgia į atvykusiųjų mokinių lūkesčius ir norus dėl mokymosi kartu su bendraamžiais, švietimo pagalbos poreikio ar poreikio tam tikrą dalį laiko intensyviai mokytis lietuvių kalbos;

74.2. aptaria progimnazijos teikiamos pagalbos formas ir būdus; progimnazijos, mokinio ir tėvų įsipareigojimus;

74.3. numato klasės vadovo ir mokytojų darbą su atvykusiu mokiniu ir mokinio tėvais (globėjais, rūpintojais);

74.4. organizuoja mokytojų konsultacijas, individualias veiklas ugdymo programų skirtumams likviduoti;

74.5. atvykusiam mokiniui skiriamas vieno mėnesio adaptacinis laikotar*p*is;

74.6. numato atvykusio mokinio individualios pažangos stebėjimą per adaptacinį laikotarpį;

74.7. siūlo neformaliojo vaikų švietimo veiklas, kurios padėtų mokiniui greičiau integruotis.

**DVYLIKTAS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

75. Progimnazijos ugdymo turiniui įgyvendinti klasė dalijama į grupes:

75.1. per dorinio ugdymo pamokas 5-8 klasėse. Jei susidariusi tos pačios klasės mokinių grupė yra ne mažesnė kaip 8 mokinių, ugdymas vyksta jungiant su paralelinės klasės mokiniais. Tikybos ar etikos pamokos vyksta susidarius grupei ne mažiau kaip 12 mokinių;

75.2. per antrosios užsienio kalbos pamokas 6-8 klasėse: jei klasėje daugiau nei 21 mokinys; jei laikinojoje grupėje mažiau negu 12 mokinių, esant mažesniam mokinių skaičiui jungiama su paralelių klasių mokiniais;

75.3. per informacinių technologijų pamokas; jei grupėje yra daugiau mokinių negu kompiuterių klasėje kompiuterių (5-8 klasėse);

76. Neformalaus ugdymo grupė sudaroma, jei yra ne mažiau 12 mokinių.

**TRYLIKTAS SKIRSNIS**

**MOKINIŲ MOKYMAS NAMIE**

77. Sergančių mokinių mokymas namuose skiriamas ir organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro ir Lietuvos Respublikos sveikatos apsaugos ministro 2012 m. rugsėjo 26 d. įsakymu Nr. V-1405.

78. Mokinys, kuriam dėl ligos, gydytojų konsultacinė komisija rekomenduoja mokymą namuose. Progimnazija, suderinusi su mokinio tėvais (globėjais ar rūpintojais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namuose planą (pritaiko Bendrąją programą, numato ugdomosios veiklos tvarkaraštį). Toks ugdymas įteisinamas direktoriaus įsakymu. Gydytojo leidimu dalį pamokų mokinys gali lankyti progimnazijoje. Šios pamokos papildomai įrašomos į mokinio individualų ugdymo planą.

79. Mokinių savarankiškas mokymasis organizuojamas pagal Mokymosi pagal formaliojo švietimo programas formų ir mokymo organizavimo tvarkos aprašą, patvirtintą Lietuvos Respublikos švietimo ir mokslo ministro 2012-06-28 įsakymu Nr. V-1049.

**KETURIOLIKTAS SKIRSNIS**

**PRIEŠMOKYKLINIS UGDYMAS**

80. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl priešmokyklinio ugdymo tvarkos aprašo patvirtinimo pakeitimo“ ir pagal Priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinio ugdymo bendrosios programos“ patvirtinimo”.

81. Kauno Suzuki progimnazijoje priešmokyklinių grupių veikla organizuojama pagal Kauno miesto savivaldybės įsteigtų švietimo įstaigų priešmokyklinio ugdymo organizavimo modelių aprašą, patvirtintą Kauno miesto savivaldybės tarybos 2012 m. vasario 23 d. sprendimu Nr. T-82, remiantis Kauno miesto savivaldybės tarybos 2016 m. gruodžio 24 d. sprendimu Nr. T-268 “Dėl ikimokyklinio ir priešmokyklinio ugdymo organizavimo pakeitimo”. Priešmokyklinio ugdymo grupių veiklos organizuojamos pagal 1 modelį. Yra lavinamos šios kompetencijos: komunikavimo, pažinimo, sveikatos, socialinė ir meninė (dailė, muzika, šokis, vaidyba). Skiriamas laikas per savaitę yra 20 val.

82. Priešmokyklinės grupės veikla yra vientisas procesas, organizuojamas tam tikra tvarka klasių patalpose ir salėje pagal patvirtintą veiklų tvarkaraštį. Užsiėmimų pobūdį ir trukmę lemia ugdymo(si) tikslai bei grupės vaikų poreikiai.

83. Priešmokyklinės ugdymo grupės ugdymo planą rengia priešmokyklinio ugdymo grupės pedagogas. Parengtas priešmokyklinio ugdymo planas suderinamas ir tvirtinamas kuruojančios direkorės pavaduotojos ugdymui iki rugsėjo 2 d.

**PENKIOLIKTAS SKIRSNIS**

**PRADINIS UGDYMAS**

 84. Pradinis ugdymas organizuojamas atsižvelgiant į Lietuvos Respublikos švietimo įstatymą patvirtintą 2011 m. kovo 17 d. Nr. XI-1281 ir jo pakeitimais bei Pradinio ir pagrindinio ugdymo bendrąsias programas, patvirtintas Lietuvos Respublikos švietimo ir mokslo ministro 2008 m. rugpjūčio 26d. įsakymu Nr. ISAK-2433 ir jų pakeitimais.

85.Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas. Progimnazija,įgyvendindama ugdymo turinį, susitaria:

 85.1. ugdomoji veikla (derinant formaliojo ir neformaliojo vaikų švietimo programų turinį) per dieną 1 klasėje gali trukti ne ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo vaikų švietimo programoms įgyvendinti. Į šį laiką neįskaičiuojamas pailgintos dienos grupės ar visos dienos mokyklos veiklai organizuoti skirtas laikas;

85.2. ugdymą organizuojant tiek pamoka, tiek kitomis mokymosi organizavimo formomis įgyvendinamas ir dalykų programų, ir integruoto ugdymo turinys;

85.3.  ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

85.4. mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

86. Klasės gali būti dalijamos į grupes:

86. 1.pradiniame ugdyme užsienio kalbai mokyti klasės dalijamos į grupes, jei klasėje yra ne mažiau nei 20 mokinių.

87. Pažintinei, kultūrinei, meninei, kūrybinei veiklai (toliau – pažintinė veikla) per mokslo metus skiriama 20 pamokų atsižvelgiant į Bendrojoje programoje numatytą turinį, mokinių mokymosi poreikius bei kokiu būdu ją organizuos. Pažintinė veikla yra privaloma sudėtinė ugdymo proceso veiklos dalis. Ši veikla organizuojama ne tik mokykloje, bet ir kitose aplinkose - muziejuose, atviros prieigos centruose, virtualiosiose mokymosi aplinkose ir kt.;

88. Mokinių mokymosi krūvio reguliavimo priemonės, pasiekimų patikrinamųjų darbų organizavimo būdai ir laikotarpiai, didžiausias patikrinamųjų darbų skaičius per savaitę, namų darbai skiriami remiantis susitarimais, priimtais Progimnazijos metodinėje taryboje. Nusprendus skirti užduotis į namus užtikrinama, kad užduotys:

88.1. diferencijuojamos pagal mokinio gebėjimus ir galimybes;

88.2. būtų naudingos tolesniam mokymuisi;

88.3. nebūtų užduodamos savaitgaliams ir atostogoms;

88.4. nebūtų skirtos dėl įvairių priežasčių neįvykusių pamokų turiniui įgyvendinti.

89. Progimnazija užtikrina sisteminę švietimo pagalbą, kuri apima: žemų pasiekimų prevenciją, intervenciją ir žemų pasiekimų kompensacines priemones.

90. Vadovaujantis progimnazijos ugdymo turinio ir diferencijavimo bei individualizavimo nuostatomis, gabiems vaikams pritaikomas ugdymo turinys, mokymo būdai bei priemonės.

91. Progimnazija, vertindama mokinio pasiekimus ir pažangą, vadovaujasi teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą.

92. Progimnazija einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių.

93. Minimalus pamokų skaičius Pradinio ugdymo bendrajai programai įgyvendinti per dvejus mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |
| --- | --- | --- | --- | --- | --- |
| KlasėDalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas (tikyba arba etika) | 35 (1) | 35 (1) | 35 (1) | 35 (1) | 140 (4) |
| 1–2 klasė | 3–4 klasė |
| 70 (1; 1) | 70 (1 ;1) |
| Lietuvių kalba | 280 (8) | 245 (7) | 245 (7) | 245 (7) | 1015 (29) |
| 1–2 klasė | 3–4 klasė |
| 525 (8; 7) | 490 (7; 7) |
| 1–2 klasė | 3–4 klasė |
| 315\* (5\*; 4\*) | 350\* (5\*; 5\*) |
| Užsienio kalba (anglų, prancūzų ar vokiečių) | 0 | 70 (2) | 70 (2) | 70 (2) | 210 (6) |
| 1–2 klasė | 3–4 klasė |
| 70 (2) | 140 (4) |
| Matematika | 140 (4) | 175 (5) | 140 (4) | 175 (5) | 630 (18) |
| 1–2 klasė | 3–4 klasė |
| 315 (4; 5) | 315 (4; 5) |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| 1–2 klasė | 3–4 klasė |
| 140 (2; 2) | 140 (2; 2) |
| Meninis ugdymas (dailė ir technologijos, muzika, šokis, teatras) | 175 (5) | 175 () | 175 (5) | 1175 (5) | 560 (16) |
| 1–2 klasė | 3–4 klasė |
| 350 (5; 5) | 350 (5;5) |
| Fizinis ugdymas | 105 (3) | 105 (3) | 105 (3) | 105 (3) | 420 (12) |
| 1–2 klasė | 3–4 klasė |
| 210 (3; 3) | 210 (3; 3) |
| Iš viso privalomų pamokų skaičius per mokslo metus  | 805 (23) | 875(25) | 840 (24) | 875 (25) | 3395(97) |
| Iš viso privalomų pamokų skaičius per dvejus mokslo metus | 1 610(22; 24;)  | 1 645(23; 24) |
| Pamokos, skiriamos mokinių ugdymosi poreikiams tenkinti  | 70/ (2) | 105 (3) | 175(5) |
| Neformalusis švietimas | 140 (4) | 140 (4) | 280 (8) |

 94. Progimnazijos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ ir pakeitimais, numatyto kontaktinių valandų skaičiaus.

95. Valandos mokinių ugdymo(si) poreikiams tenkinti skiriamos įvertinus mokinių ugdymosi poreikius, atsižvelgiant į mokyklos iškeltus ugdymo prioritetus, spręstinas ugdymo problemas. Dr. Sh. Suzuki ugdymo sistemos pagrindas yra teikti kryptingą pagalbą vaiko talentui skleistis mokslo ir meno srityse, kūrybinės saviraiškos skatinimui. Valandos, skirtos mokinių ugdymo(si) poreikiams tenkinti, naudojamos:

95.1. užsienio kalbai mokyti (pridedama 1 anglų k. pamoka 3 kl.);

95.2. trečią meninio ugdymo sritį 1-4 klasėse progimnazija renkasi skirti Šokiui (po 1 pamoką).

96. Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams; valandos, skiriamos mokinių ugdymo(si) poreikiams tenkinti; valandos neformaliojo švietimo programoms įgyvendinti ir dalyko, kuriam mokyti klasė dalijama į grupes, ugdymo valandos.

97. Neformaliojo vaikų švietimo valandos skiriamos atsižvelgiant į mokinių neformaliojo švietimo poreikius, numatomus ugdymo prioritetus, progimnazijos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams.

**ŠEŠIOLIKTAS SKIRSNIS**

**PAGRINDINIS UGDYMAS**

98. Pagrindinio ugdymo programa 2021 – 2022 ir 2022-2023 mokslo metams 5 – 8 klasėse įgyvendinama vadovaujantis 2021 m. gegužės 3 d. Švietimo, mokslo ir sporto ministro įsakymu Nr. V – 688 „Dėl 2021 – 2022 ir 2022 – 2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“.

99. Progimnazijos parengtas ugdymo planas reglamentuoja mokslo metų pagrindinio ugdymo programos įgyvendinimą neviršijant Bendruosiuose ugdymo planuose programai skiriamų pamokų (valandų) skaičiaus per savaitę.

100. Esant finansinėms galimybėms gimnazijoje diegiamas mokinių mokymosi poreikius atliepiantis ugdymas, skiriamos papildomos lietuvių kalbos, matematikos ar anglų kalbos pamokos.

101. Mokinių pasiekimai vertinami vadovaujantis „Pažangos ir pasiekimų vertinimo bei tėvų informavimo ir švietimo tvarkos aprašu“, patvirtintu direktorės įsakymu 2021 m rugpjūčio 26 d. V-45. Vertinimas skirtas padėti mokytis, yra pozityvus ir konstruktyvus, atviras ir skaidrus, objektyvus ir veiksmingas, informatyvus ir ekonomiškas. Laikomasi principo, kad visi mokiniai yra kūrybingi ir gali tam tikru mastu plėtoti bendrąsias ugdymo kompetencijas.

102. Specialiųjų ugdymosi poreikių 5–8 klasių mokiniams bei juos mokantiems mokytojams reikiamą pagalbą teikia mokyklos Vaiko gerovės komisija, vadovaudamasi progimnazijos vaiko gerovės komisijos sudarymo ir jos darbo organizavimo tvarkos aprašu.

103. Minimalus pamokų skaičius pagrindinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus ir per savaitę, kai pamokos trukmė – 45 minutės:

|  |  |  |  |  |  |
| --- | --- | --- | --- | --- | --- |
| KlasėUgdymo sritys ir dalykai  | 5 | 6 | 7 | 8 | Pagrindinio ugdymo programos dalyje (5–8 klasės) |
| Dorinis ugdymas  |  |  |  |
| Dorinis ugdymas (etika) Dorinis ugdymas (tikyba)  | 74 (1; 1) | 74 (1; 1) | 148 |
| Kalbos  |  |
| Lietuvių kalba ir literatūra  | 370 (5; 5) | 370 (5; 5) | 740 |
| Užsienio kalba (1-oji) | 222 (3; 3) | 222 (3; 3) | 444 |
| Užsienio kalba (2-oji) | 74 (0; 2) | 148 (2; 2) | 222 |
| Matematika ir informacinėstechnologijos  |  |
| Matematika | 296 (4; 4) | 296 (4; 4) | 592 |
| Informacinės technologijos | 74 (1; 1) | 37 (1; 0) | 111 |
| Gamtamokslinis ugdymas  |  |
| Gamta ir žmogus | 148 (2; 2) | – | 148  |
| Biologija | – | 111 (2; 1) | 111 |
| Chemija | – | 74 (0; 2) | 74 |
| Fizika | – | 111 (1; 2) | 111 |
| Gamtos mokslai\*\*  | 148 | 296 | 444 |
| Socialinis ugdymas  |  |
| Istorija | 148 (2; 2) | 148 (2; 2) | 296 |
| Pilietiškumo pagrindai  | – | – | – |
| Socialinė-pilietinė veikla | 20 | 20 | 40 |
| Geografija | 74 (0; 2) | 148 (2; 2) | 222 |
| Ekonomika ir verslumas | – | – | – |
| Meninis ugdymas  |  |
| Dailė | 74 (1; 1) | 74 (1; 1) | 148 |
| Muzika | 74 (1; 1) | 74 (1;1) | 148 |
| Technologijos, fizinis ugdymas, žmogaus sauga |  |
| Technologijos (...) | 148 (2; 2) | 111 (2; 1) | 259  |
| Fizinis ugdymas | 222 (3; 3)  | 222 (3; 3) | 444 |
| Žmogaus sauga | 37 (1; 0) | 37 (0; 1) | 74 |
| Minimalus pamokų skaičius mokiniui per savaitę | 26 | 29 | 30 | 31 |  |
| Minimalus privalomas pamokų skaičius mokiniui per mokslo metus | 962 | 1 073 | 1 110 | 1 147 |  |
| Priemonės mokymosi praradimams dėl COVID-19 kompensuoti (...) |  |  |  |
|  | 5–8 klasėse |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 444 | 444 |
| Neformalusis vaikų švietimas (valandų skaičius per mokslo metus | 259 | 259 |

104. Atskirų dalykų, sričių mokymo organizavimas:

104.1. dorinio ugdymo dalyką (tradicinės religinės bendruomenės ar bendrijos tikybos ar etikos dalyką) mokiniui iki 14 metų parenka tėvai (globėjai), o nuo 14 metų mokinys savarankiškai renkasi pats. Jį galima keisti tik pabaigus dviejų metų koncentro kursą (5-6, 7-8). Keičiant dėl pateisinamos priežasties išlaikyti įskaitą. Užduotis parengia dalyko mokytojas. Įskaita laikoma sudarius komisiją.

 104.2. pagrindiniame ugdyme užsienio kalbos (anglų, rusų, vokiečių) pamokose klases dalijamos į grupes, jeigu klasėje mokosi daugiau nei 21 mokiniai.

104.3. fiziniam ugdymui 5–8 klasėse skiriamos 3 pamokos per savaitę. Mokiniai, kuriems gydytojų rekomenduota specialiosios medicininės fizinio pajėgumo grupė, dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojų rekomendacijas.

105. Socialinė veikla mokiniams, besimokantiems pagal pagrindinio ugdymo programą, yra privaloma. Numatoma socialinės veiklos valandų skaičius: 5-8 klasėse – 10 val. per mokslo metus (20 val. per dvejus mokslo metus). Socialinė veikla vykdoma ugdymo proceso bei kultūrinei, meninei, pažintinei, kūrybinei, sportinei, praktinei, socialinei bei prevencinei veiklai organizuoti skirtu metu. Socialinę veiklą organizuoja klasių auklėtojai, neformalaus ugdymo mokytojai, dalykų mokytojai ir socialinis pedagogas. Mokinių socialinės veiklos valandų apskaitą veda klasių auklėtojai apie veiklas įrašant į e-dienyną.

SUDERINTA

Kauno miesto savivaldybės administracijos

Švietimo skyriaus vedėja

Ona Gucevičienė

\_\_\_\_\_\_\_\_\_\_\_\_\_\_\_

2021 m. rugpjūčio \_\_\_\_ d.

SUDERINTA

Mokyklos tarybos 202\_\_\_ m. \_\_\_\_\_\_\_\_\_\_\_\_d.

Protokolas Nr. 5